**Srečko Katanec** (s. 16. heinäkuuta 1963 Ljubljana, Jugoslavia) on slovenialainen entinen jalkapalloilija ja nykyinen jalkapallovalmentaja.

Ura pelaajana
-------------

Keskikentällä pelannut Katanec edusti seuratasolla Jugoslaviassa vuosina 1980–1988 Olimpija Ljubljanaa, Dinamo Zagrebia ja Partizania. Hän saavutti Partizanin riveissä Jugoslavian-mestaruuden vuonna 1987. Vuonna 1988 Katanec siirtyi Saksaan Stuttgartin riveihin. Hän oli johdattamassa seuraa UEFA Cupin loppuotteluun vuonna 1989. Samana vuonna Katanec siirtyi Sampdoriaan Italiaan. Hän saavutti seurassa Cup-voittajien cupin voiton vuonna 1990 ja Italian-mestaruuden vuonna 1991 sekä Euroopan cupin loppuottelupaikan vuonna 1992.

Katanec pelasi Jugoslavian maajoukkueessa vuosina 1983–1990 31 ottelua ja teki niissä 5 maalia. Hän edusti Jugoslaviaa vuoden 1984 EM-kisoissa ja vuoden 1990 MM-kisoissa. Katanec oli myös voittamassa Jugoslavian riveissä olympiapronssia vuoden 1984 kesäolympialaisissa. Slovenian maajoukkueessa hän pelasi vuonna 1994 viisi ottelua ja teki niissä yhden maalin.

Ura valmentajana
----------------

Katanec valmensi Slovenian alle 21-vuotiaiden maajoukkuetta vuosina 1996–1998 ja Goricaa vuonna 1998. Slovenian maajoukkueen päävalmentajaksi hän siirtyi vuonna 1998. Katanec johdatti Slovenian vuoden 2000 EM-kisoihin ja vuoden 2002 MM-kisoihin. Hän jätti tehtävänsä vuonna 2002 riitaannuttuaan joukkueen tähtipelaajan Zlatko Zahovičin kanssa. Vuosina 2002–2003 Katanec valmensi kreikkalaista Olympiakosia. Makedonian maajoukkueen päävalmentajaksi hänet nimitettiin vuonna 2006.

Katanec sai potkut Makedonian maajoukkuevalmentajan tehtävistä huhtikuussa 2009, kun joukkue oli hävinnyt Alankomaille MM2010-karsinnoissa 4–0. Lisäksi Katanec oli ajautunut riitoihin joidenkin maajoukkuepelaajien kanssa. 

Kesäkuussa 2009 Katanec siirtyi Arabiemiirikuntien maajoukkueen päävalmentajaksi.  Hänen johdollaan maan menestys MM2014-karsinnoissa jäi vaisuksi ja Katanec sai potkut syyskuussa 2011. 

Tammikuun alussa 2013 Katanec palasi kotimaansa Slovenian maajoukkueen päävalmentajaksi.  Katanec jätti tehtävänsä lokakuussa 2017, kun Slovenia ei ollut selvinnyt hänen johdollaan arvokisoihin.

Syyskuussa 2018 Katanec allekirjoitti kolmivuotisen sopimuksen Irakin maajoukkueen kanssa. Hän luotsasi Irakin pudotuspeleihin Aasian mestaruuskisoissa 2019. Menestyksestä huolimatta Katanec erosi tehtävistään heinäkuussa 2021 maksamattomien palkkojen vuoksi.

Lähteet
-------

1. ↑  Katanec wirft hin
2. ↑  Srecko Katanec appointed coach of UAE
3. ↑  UAE coach Srecko Katanec sacked after dismal defeat to Lebanon
4. ↑  Slowenien: Katanec wieder slowenischer Nationaltrainer
5. ↑  Srecko Katanec to step down as Slovenia coach
6. ↑  Katanec excited to lead Iraq
7. ↑  Katančev Irak izpadel v osmini finala
8. ↑  Srečko Katanec je imel dovolj iraških obljub

Aiheesta muualla
----------------

* Kuvia tai muita tiedostoja aiheesta **Srečko Katanec** Wikimedia Commonsissa

* Esittely (Arkistoitu – Internet Archive) (serbiaksi) (englanniksi)
* Haastattelu (englanniksi)

|  |  |  |
| --- | --- | --- |
| Edeltäjä:**Bojan PrašnikarSlaviša Stojanovič** | **Slovenian jalkapallomaajoukkueen päävalmentaja**1998–20021/2013–10/2017 | Seuraaja:**Bojan PrašnikarTomaž Kavčič** |

|  |  |  |
| --- | --- | --- |
| Edeltäjä:**Takis Lemonis** | **Olympiakosin päävalmentaja**2002–2003 | Seuraaja:**Oleh Protasov** |

|  |  |  |
| --- | --- | --- |
| Edeltäjä:**Boban Babunski** | **Makedonian jalkapallomaajoukkueen päävalmentaja**2006–2009 | Seuraaja:**Mirsad Jonuz** |

|  |  |  |
| --- | --- | --- |
| Edeltäjä:**Dominique Bathenay** | **Arabiemiirikuntien jalkapallomaajoukkueen päävalmentaja**2009–2011 | Seuraaja:**Abdulla Mesfer** |

|  |  |  |
| --- | --- | --- |
| Edeltäjä:**Basim Qasim** | **Irakin jalkapallomaajoukkueen päävalmentaja**9/2018–7/2021 | Seuraaja:**Dick Advocaat** |

Jugoslavian joukkue – Jalkapallon MM-kilpailut 1990
1 Ivković |
2 Stanojković |
3 Spasić |
4 Vulić |
5 Hadžibegić |
6 Jozić |
7 Brnović |
8 Sušić |
9 Pančev |
10 Stojković |
11 Vujović |
12 Omerović |
13 Katanec |
14 Bokšić |
15 Prosinečki |
16 Šabanadžović |
17 Jarni |
18 Baljić |
19 Savićević |
20 Šuker |
21 Panadić |
22 Leković |
Valmentaja Osim

Slovenian joukkue – Jalkapallon MM-kilpailut 2002
1 Simeunovič
2 Sankovič
3 Milinovič
4 Vugdalič
5 Galič
6 Knavs
7 Novak
8 A. Čeh
9 Osterc
10 Zahovič
11 Pavlin
12 Dabanovič
13 Rudonja
14 Gajser
15 Tavčar
16 Tiganj
17 Pavlovič
18 Ačimovič
19 Karič
20 N. Čeh
21 Cimirotič
22 Nemec
23 Bulajič
Valmentaja Katanec



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |